Семежаўскае балота

Се́межаўскае балота — балота нізіннага тыпу, на поўдні Капыльскага раёна, у пойме ракі Морач. Плошча складае 1,2 тыс. га, у межах прамысловага паклада 0,8 тыс. га. Сярэдняя глыбіня торфу 2,4 м. 3 першапачатковых запасаў торфу 2,2 млн т на 1 студзеня 1984 заставалася 0,5 млн т. Здабыча торфу на ўгнаенне на плошчы 92 га. Балота асушана дрэнажом 0,7 тыс. га, адкрытай сеткай — астатняя плошча, выкарыстоўваецца пераважна пад сенажаць.

 Літаратура 


Катэгорыя:Балоты Капыльскага раёна
Катэгорыя:Нізінныя балоты Беларусі